Newfoundland i Labrador - Wikipedia

# Newfoundland i Labrador

### From Wikipedia

Newfoundland i Labrador, Kanada

(Zastava Newfoundlanda i Labradora) | (Grb Newfoundlanda i Labradora)

Službeni jezik | Engleski
Glavni grad | St. John's
Najveći grad | St. John's
Predsjednik vlade | Danny Williams
Površina | 405.212 km²

Stanovništvo
Provincija
2006. godine
Mjesto u Kanadi:
Gustoća
2006. godine:

509.677
9. po redu
1,43/km²

Internet stranica | www.gov.nl.ca

Newfoundland i Labrador (fonol:Njufandlend i Labrador) je kanadska provincija poznatija u svakodnevnom govoru kao Njufandlend (eng. Newfoundland). Provincija se nalazi na krajnjem istoku države. Ime provincije dolazi od engleskog izraza "new found land," što prevedeno na bosanski znači novopronađena zemlja. Njufandlend se sastoji od istoimenog ostrva i dijela poluostrva Labrador. Ukupna površina provincije iznosi 405.212 km². Njufandlend i Labrador ima 509.667 stanovnika. Glavni grad provincije je Sveti Džon (eng. St. John's).

## [izmijeni] Geografija i klima

Njufandlend je ostrvo u sjeverozapadnom dijelu atlantskog okeana.Lociran je neposredno uz obalu sjevernoameričkog kontinenta. Dio poluostrva Labrador takođe je dio provincije. Veći dio ovog poluostrva pripada provinciji Kvebek. Mada je ukupna površina provincije 405 212 km², površina tla (bez površine mora i jezera) iznosi 373 872 km². Broj stanovnika provincije je 509 667 stanovnika. Gustina naseljenosti iznosi oko 1.4 stanovnika po km². Klima Njufandlenda varira od subpolarne u sjevernim dijelovima ostrva i u Labradoru do oštre kontinenalne na jugu ostrva, gdje živi velika većina stanovništva.Ovdje su zime duge i hladne a ljeta kratka i hladnija nego inače u umjerenom klimatskom pojasu.

## [izmijeni] Historija

Vikinzi su bili prvi koji su stigli na obale Njufandlenda u 11tom vijeku. Po dolasku u ova područja Vikinzi su ovdje zatekli Beotuk i Mikmak indijance. Na mjestu Le Anse aux meadows nalazi se arheološko nalazište pod zaštiton UNESCO-a. Smatra se da su na tome mjestu vikinzi predvođeni Leifom Erikssonom pokušali osnovati naselje. Pokušaj je zbog velike udaljenosti Njufandlenda od Evrope,oštre i duge zime, neplodne zemlje te stalnih napada indijanaca vrlo brzo propao. John Cabot je skoro pet stotina godina kasnije bio sljedeći evropl;janin nakon Leifa Erikssona koji je stigao do obala sjeverne amerike i Njufandlenda. On se je sa svojom posadom iskrcao blizu današnjeg mjesta Bonavista 24. juna 1497. godine. Godine 1583 H. Gilbert je proglasio Njufandlend kolonijom Ujedinjenog kraljevstva. To je bila prva britanska kolonija u sjevernoj americi. Krajem 17tog vijeka Njufandlend je bio u opasnosti da prijeđe u posjed francuskoe krune. Iako je bio izložen velikim napadima uspio se je obraniti. Od tada pa sve do početka dvadesetog vijeka Njufandlend je kolonija Velike Britanije i nema nikakve direktne političke veze sa Kanadom. Godine 1907. Njufandlend ,istovremeno sa Novim Zelandom, dobija status dominiona. Međutim uglavnom zbog financijskih poteškoća Njufandlend se odriče tog statusa 1934. godine i ponovo prelazi pod direktnu upravu Ujedinjenog kraljevstva. Nakon drugog svjetskog rata dolazi do raspisivanja referenduma o budućnosti Njufandlenda. Nakon dva referenduma u istoj godini izglasano je priključenje Kanadi. Njufandlend je bio posljednja od deset provincija koje su se pridružile Kanadi. To se je desilo 1949. godine.

## [izmijeni] Stanovništvo

Stanovništvo Njufandlenda je oko 90% britanskog ili irskog porijekla. Manji broj stanovnika je Francuskog ili indijanskog porijekla. Većina stanovnika Njufandlenda (preko 90%) su kršćani katoličke, anglikanske ili neke od protestantskih denominacija. Stanovnici ovog ostrva imaju izrazito izražen osjećaj privrženosti svojoj provinciji. Na ostrvu postoje i posebna narječja engleskog galskog i francuskog jezika tako da je osjećaj pripadnosti Njufandlendu kod ovih stanovnika gotovo istovjetan nacionalnom osjećaju što je izuzme li se frankofoni Kvebek jedinstven slučaj u Kanadi. Broj stanovnika je bio najveći početkom osamdesetih godina dvadesetog vijeka. Od početka pa do sredine osamdesetih broj stanovnika provincije bio je u stagnaciji a od sredine osamdesetih pa naovamo broj je u stalnom opadanju. Taj fenomen je posljedica velikog iseljavanja mladih stanovnika ostrva zbog velike nezaposlenosti na području provincije.

## [izmijeni] Ekonomija

Ekonomija Njufandlenda je jedna od najslabije razvijenijih ekonomija u Kanadi. U prošlosti se je uglavnom oslanjaa na ribarstvo. Početkom devedesetih su zbog prevelikog višestoljetnog ribolova i gotovo nestanka svih glavnih komercijalnih vrsta ribe zatvorene i posljednje tvornive za preradu i konzerviranje ribe i zabranjen je ili ograničen daljnji komercijalni ribolov. Ovo je uveliko doprinjelo velikoj nezaposlenosti u provinciji pošto je ribarsto bila glavna grana privrede ove provincije. Od tada pa sve do danas Njufandled ima najveću emigraciju od svih kanadskih provincija, broj stanovnika je u stalnom opadanju bruto proizvod po glavi stanovnika je ovdje najmanji u ciojaloj Kanadi a porezi su veći nego u drugim provincijama. Situaciju je donekle ublažio pronalazak naftnog polja u Atlantiku nedaleko provincije tako da određen broj lokalnog stanovništva danas opskrbljuje naftnu platformu "Hibernia". Najveći broj mladih stanovnika Njufandlenda koji uglavnom ne mogu naći posao u Sent Džonsu( glavni i jedini grad u provinciji s više od sto hiljada stanovnika) odlaze u druge dijelove Kanade u potrazi za poslom. Njufandlend je izvoznik električne energije. Nas području Labradora nalazi se velika hidrocentrala Čerčilovi vodopadi (eng. Churhill Falls) iz koje se proizvedena električna energija kroz Kvebek šalje dalje kupcu Sjedinjenim državama. Na području Labradora nalaze se i veliki rudnici nikla.

## [izmijeni] Vanjski linkovi

- Službena web stranica (en)

Provincije i teritorije Kanade |
Provincije: Alberta | Britanska Kolumbija | Manitoba | Novi Brunswick | Newfoundland i Labrador Ontario | Nova Škotska | Otok Princa Edwarda | Quebec | Saskatchewan
Territorije: Sjeverozapadni teritoriji | Nunavut | Yukon

Preuzeto sa: "http://bs.wikipedia.org../../../n/e/w/Newfoundland_i_Labrador_a1f2.html"

Kategorije: Kanada

##### Views

- Članak
- Razgovor
- Trenutna verzija

##### Pretraga

##### Drugi jezici

- Bân-lâm-gú
- Català
- Česky
- Cymraeg
- Dansk
- Deutsch
- Eesti
- English
- Español
- Esperanto
- Français
- Galego
- 한국어
- Bahasa Indonesia
- Italiano
- עברית
- ქართული
- Kernewek
- Latina
- Nederlands
- 日本語
- Norsk (bokmål)
- Polski
- Português
- Română
- Русский
- Simple English
- Slovenčina
- Српски / Srpski
- Suomi
- Svenska
- Tiếng Việt
- Türkçe
- 中文